2015. gada \_\_. jūnijā Noteikumi Nr.

Rīgā (prot. Nr. §)

**Makšķerēšanas, vēžošanas un zemūdens medību noteikumi**

*Izdoti saskaņā ar* [*Zvejniecības likuma*](http://m.likumi.lv/ta/id/34871-zvejniecibas-likums)[*13. panta*](http://m.likumi.lv/ta/id/34871-zvejniecibas-likums#p13) *pirmās daļas 3. punktu*

**I. Vispārīgie jautājumi**

1. Noteikumi nosaka:
   1. kārtību, kādā fiziska persona (turpmāk – persona) Latvijas Republikas ūdeņos izmanto makšķerēšanas, vēžošanas un zemūdens medību tiesības zivju un vēžu, kā arī citu ūdens bezmugurkaulnieku (turpmāk – zivis un vēži) ieguvei savā patēriņā, kā arī personas pienākumus un atbildību;
   2. makšķerēšanas, vēžošanas un zemūdens medību rīkus, to lietošanas nosacījumus, vietu un laiku, kur un kad zivju un vēžu ieguve ir aizliegta, pieļaujamo loma lielumu, kā arī zivju un vēžu garumu;
   3. gadījumus, kad atkarībā no vietējiem apstākļiem pašvaldība savā administratīvajā teritorijā esošajos ūdeņos var noteikt papildu nosacījumus zivju un vēžu ieguves kārtībai.

2. Šos noteikumus nepiemēro ūdeņos, kas tiek izmantoti specializētai zivkopībai un mākslīgai zivju pavairošanai, arī mākslīgai zivju pavairošanai pielāgotos privātajos ezeros, kuros zvejas tiesības nepieder valstij.

3. Makšķerēt, vēžot un nodarboties ar zemūdens medībām ir tiesības personai, kas zivju un vēžu ieguves laikā var uzrādīt:

3.1. derīgu makšķerēšanas karti (izņemot šo noteikumu 4. punktā minētās personas), kurā norādīts personas vārds, uzvārds un personas kods, vai arī var nosaukt elektroniski (internetā) iegādātas makšķerēšanas kartes numuru;

3.2. dokumentu, kas ļauj identificēt personu un tās vecumu (fotogrāfija, vārds, uzvārdsun personas kods), bet invalīdi vecumā no 16 līdz 65 gadiem – invaliditātes apliecību;

3.3. vietās, kurās ieviesta licencētā makšķerēšana, licencētā vēžošana vai licencētās zemūdens medības, – derīgu īpašu atļauju (licenci) vai arī var nosaukt elektroniski (internetā) iegādātas īpašas atļaujas (licences) numuru.

4. Makšķerēšanas karte nav nepieciešama personām, kas jaunākas par 16 gadiem un vecākas par 65 gadiem, kā arī invalīdiem.

5. Atbilstoši šajos noteikumos paredzētajam regulējumam makšķerēšanas, vēžošanas un zemūdens medību tiesības var izmantot:

5.1. publiskajās upēs un publiskajos ezeros (Civillikuma 1. pielikums), privātajās upēs un privātajosezeros, kuros zvejas tiesības pieder valstij (Civillikuma 2. un 3. pielikums), citos ūdeņos, kuri nav privātā īpašumā,kā arī privātajās upēs, kurās zvejas tiesības nepiedervalstij, – jebkura persona;

5.2. privātajos ezeros, kuros zvejas tiesības nepieder valstij, – attiecīgā ezera īpašnieks vai ar tā atļauju arī cita persona;

5.3. Baltijas jūras un Rīgas jūras līča ūdeņos – jebkura persona.

6. Makšķerēšanu, vēžošanu un zemūdens medības īpaši aizsargājamo dabas teritoriju ūdeņos nosaka šie noteikumi, kā arī attiecīgo teritoriju aizsardzību un izmantošanu regulējošie normatīvie akti.

7. Latvijas Republikas ūdeņos var noteikt no šiem noteikumiem atšķirīgu makšķerēšanas, vēžošanas un zemūdens medību kārtību saskaņā ar šo noteikumu VII nodaļu.

8. Makšķerēšanas, vēžošanas un zemūdens medību sacensību nolikumu sacensību organizētājs saskaņo ar vietējo pašvaldību, Valsts vides dienestu, bet īpaši aizsargājamās dabas teritorijās – arī ar Dabas aizsardzības pārvaldi.

9. Personai makšķerējot, vēžojot vai nodarbojoties ar zemūdens medībām, ir tiesības bez maksas izmantot dabisko tauvas joslu gar Baltijas jūras un Rīgas jūras līča piekrasti 20 metru, gar privāto ūdeņu krastiem četru metru, gar pārējo ūdeņu krastiem 10 metru platumā.

**II. Vispārējie ierobežojumi un prasības makšķerēšanas, vēžošanas un zemūdens medību tiesību izmantošanā**

10. Aizliegts atrasties ūdenstilpēs vai to tiešā tuvumā:

10.1. ar zivju un vēžuieguves rīkiem, ja to lietošana attiecīgajā laikā un vietā nav atļauta, izņemot pārvietošanos ar laivu, ja minēto rīku lietošanas aizlieguma vietā tie laivā tiek novietoti un uzglabāti tādā stāvoklī, kas neļauj ar tiem uzreiz uzsākt zivju vai vēžu ieguvi;

10.2. ar to sugu zivīm, vēžiem un citiem ūdens bezmugurkaulniekiem, kuru ieguve attiecīgajā laikā un vietā nav atļauta vai kuru daudzums vai svars pārsniedz šajos noteikumos vai licencētās makšķerēšanas nolikumos atļauto loma lielumu vai arī neatbilst pieļaujamam zivju, kā arī vēžu garumam.

11. Aizliegtas šādas darbības:

11.1. slēpt zivju un vēžu ieguves rīkus vai lomu;

11.2. pārvietot zivis un vēžus no vienas ūdenstilpes otrā, neievērojot [Zvejniecības likuma](http://m.likumi.lv/ta/id/34871-zvejniecibas-likums) [22. pantā](http://m.likumi.lv/ta/id/34871-zvejniecibas-likums#p22) noteiktās prasības;

11.3. aiztikt, bojāt vai lietot sev nepiederošus makšķerēšanas, vēžošanas vai zemūdens medību, kā arī rūpnieciskās zvejas rīkus;

11.4. veidot krāvumus un aizsprostojumus upēs, kā arī kanālos un caurtecēs;

11.5. piesārņot ūdenstilpes un to piekrastes joslu, kā arī atstāt atkritumus piekrastes joslā, uz ledus vai ūdenī;

11.6. enkurot laivas un veikt zivju un vēžu ieguvino laivasapzīmētos kuģu ceļos.

12. Personai ir šādi pienākumi:

12.1. uzrādīt kontrolei šo noteikumu 3. punktā minētos dokumentus, kā arī makšķerēšanas, vēžošanas un zemūdens medību rīkus un lomu;

12.2. nosūtīt valsts zinātniskajam institūtam "Pārtikas drošības, dzīvnieku veselības un vides zinātniskais institūts „BIOR” Rīgā, Daugavgrīvas ielā 8 (turpmāk – institūts) zivij vai vēzim piestiprināto numurēto zīmi ar zinātniski pētnieciskās iestādes nosaukumu vai abreviatūru, ja lomā ir iegūta pētījumu nolūkos iezīmēta zivs vai vēzis, kā arīsniegt informāciju par zivs vai vēžu sugu, garumu, svaru, iegūšanas rīku, vietu un laiku;

12.3. ziņot Valsts vides dienestam par makšķerēšanas un rūpnieciskās zvejas noteikumu pārkāpumiem, kā arī par masveidīgas zivju bojāejas gadījumiem;

12.4. saudzīgi izturēties pret dabu, nepiesārņot ūdenstilpes un to piekrastes joslu, atstāt sakoptu vietu pēc makšķerēšanas, vēžošanas un zemūdens medību pabeigšanas.

**III*.* Makšķerēšanas tiesību izmantošanas nosacījumi**

13. Makšķerēšana ir atļauta šo noteikumu 5. punktā minētajos ūdeņos.

14. Makšķerēšanā zivju ķeršanai izmanto tādus rīkus un paņēmienus, lai zivis ar āķi noķertu mutes daļā. Zivju ķeršana, aizķerot ar āķi jebkurā citā tās ķermeņa daļā(cemmerēšana), ir aizliegta**.**

15. Vienai personai vienlaikus atļauts izmantot:

15.1. divus makšķerēšanas rīkus iekšējos ūdeņos, ja katram rīkam ir ne vairāk par trim jebkura veida āķiem (arī vairākžuburu), ievērojot, ka vairāk nekā vienu vairākžuburu āķi atļauts lietot tikai tad, ja tie ir brīvi (kustīgi) pievienoti pie vienas mākslīgās ēsmas vai mānekļa un attālums starp tuvākajām šādu vairākžuburu āķu nostiprināšanas vietām nepārsniedz 12 centimetru;

15.2. trīs makšķerēšanas rīkus Baltijas jūras un Rīgas jūras līča ūdeņos, ja visu rīku kopējais āķu skaits nepārsniedz deviņus āķus (arī vairākžuburu), ievērojot, ka vairāk nekā vienu vairākžuburu āķi atļauts lietot tikai tad, ja tie ir brīvi (kustīgi) pievienoti pie vienas mākslīgās ēsmas vai mānekļa un attālums starp tuvākajām šādu vairākžuburu āķu nostiprināšanas vietām nepārsniedz 12 centimetru.

16. Ēsmas zivtiņu ieguvē ievēro šādas prasības:

16.1. ķeršanai atļauts lietot tīkliņu, kas nav lielāks par 1,5 x 1,5 metriem (tīkla linuma laukumslīdz 2,25 kvadrātmetriem), ar linuma acīm, kas nav lielākas par 10 milimetriem;

16.2. ķeršana atļauta tikai tajā ūdenstilpē, kurā tās lietos makšķerēšanai.

17. Makšķerēšanā nav atļauts:

17.1. izmantot dabisko ēsmu lašu, taimiņu, alatu un strauta foreļu ķeršanai;

17.2. izmantot par ēsmas zivtiņāmšo noteikumu [19. punktā](http://m.likumi.lv/doc.php?id=202643#p19)minēto sugu zivis (izņemot asarus), kā arī vēžus un nēģu kāpurus (ņurņikus);

17.3. izmantot uztveramo āķi (gafu) zivju uztveršanai, izņemot zemledus makšķerēšanā;

17.4. atstāt brīvi peldošus makšķerēšanas rīkus bez uzraudzības;

17.5. attālināties no makšķerēšanas rīkiem tālāk par 50 metriem.

18.Vienas personas loms diennaktī nedrīkst pārsniegt:

18.1. mencas – 10;

18.2. akmeņplekstes, līņi, sapali, vēdzeles, vimbas – piecas no katras sugas;

18.3. ālantus, līdakas*,* salates (meža vimbas), samus, sīgas, zandartus*,* zušus – trīs no katras sugas;

18.4. alatas, strauta foreles – vienu no katras sugas;

18.5. taimiņus, lašus, kas noķertiBaltijas jūras un Rīgas jūras līča piekrastes ūdeņos, kā arī Buļļupē, Sausajā Daugavā un Daugavā, posmā no ietekas jūrā līdz Rīgas HES, – vienu no katras sugas;

18.6. asarus, kas noķerti:

18.6.1. iekšējos ūdeņos, – piecus kilogramus;

18.6.2. Baltijas jūras vai Rīgas jūras līča ūdeņos, – 10 kilogramu;

18.7. plekstes, salakas – 10 kilogramu no katras sugas;

18.8. pārējo sugu zivis – bez skaita un svara ierobežojuma;

18.9. trīsuļodu kāpurus un sānpeldes – 100 gramu.

19. Lomā atļauts paturēt zivis, sākot ar šādu pieļaujamo garumu:

19.1*.* samam – 70 centimetru;

19.2. lasim – 60 centimetru;

19.3. līdakai, taimiņam un zutim – 50 centimetru;

19.4. salatei (meža vimbai) un zandartam – 45 centimetru;

19.5*.*vēdzelei – 40 centimetru;

19.6. strauta forelei, mencai – 35 centimetri;

19.7. akmeņplekstei, alatai, ālantam, sapalam, sīgai un vimbai (izņemot vimbu, kura noķerta Daugavā virzienā no Rīgas HES augšup pret straumi un kuras pieļaujamais garums nav noteikts) – 30 centimetru;

19.8. līnim ~~–~~ 25 centimetri;

19.9. asarim, kas noķerts Baltijas jūras un Rīgas jūras līča ūdeņos, – 19 centimetru.

20. Visu sugu zivju garumu nosaka, mērot attālumu no purna gala līdz astes spuras galam.20

21. Katra persona savas noķertās zivis vai vēžus uzglabā atsevišķi, izņemot gadījumos, kad vairāku personu kopējais loms nepārsniedz vienai personai atļauto loma lielumu.

22. Noķerto zivi, ko nav atļauts paturēt lomā, saudzīgi uztver, atbrīvo no āķa unnekavējoties atlaiž. Ja no zivs āķi nevar saudzīgi izņemt, to atstāj, auklu nogriež un zivi atlaiž.

23. Lomā paturamās zivis nogalina:

23.1. makšķerējot neaizsalušos ūdeņos –uzreiz pēc zivju noķeršanas, izņemot dzīvas zivis, kuras drīkst uzglabāt ūdens vidē un peldus stāvoklī, bet tās nedrīkst būt piesietas vai aizāķētas. Šādas zivis nogalina uzreiz pēc makšķerēšanas beigām;

23.2. makšķerējot aizsalušos ūdeņos – uzreiz pēc makšķerēšanas beigām. Pēc makšķerēšanas pabeigšanas zivis aizliegts atstāt uz ledus.

24. Noķertās zivis līdz makšķerēšanasbeigām aizliegts sadalīt vai citādā veidā mainīt to veselumu, izņemot to zivju ķidāšanu, kurām nav noteikts loma svara ierobežojums.Makšķerēšanas laikā nav atļauta asaru, plekstu un salaku ķidāšana.

25. Lomā aizliegts paturēt:

25.1. nēģus – visu gadu;

25.2. lašus un taimiņus:

25.2.1. iekšējos ūdeņos visu gadu, izņemot Buļļupē, Sausajā Daugavā un Daugavā;

25.2.2. Baltijas jūras un Rīgas jūras līča ūdeņos no 1. oktobra līdz 15. novembrim, izņemot Rīgas jūras līča ūdeņu teritorijā no Vecāķiem līdz Vaivariem, kura atrodas starp perpendikuliem, kas vilkti no krasta punktu koordinātām 57° 05' 10'' N, 24° 07' 03'' O un 56° 57' 70'' N, 23° 40' 40'' O, līdz 20 metru dziļumam;

25.3. alatas – no 1. februāralīdz 30. aprīlim;

25.4. līdakas – no 1. martalīdz 30. aprīlim;

25.5. salates (meža vimbas) – no 1. marta līdz 15. maijam;

25.6. zandartus – no 16. aprīļa līdz 31. maijam;

25.7. akmeņplekstes – no 1. jūnija līdz 31. jūlijam;

25.8. strauta foreles– no 1. septembra līdz 30. novembrim;

25.9*.* sīgas un repšus (ripusus) – no 1. oktobra līdz 30. novembrim.

26**.** No 1. marta līdz 30. aprīlim aizliegtajebkura veida makšķerēšana:

26.1. no laivām un citiem peldošiem transportlīdzekļiem visās ūdenstilpēs, izņemot makšķerēšanaBaltijas jūras un Rīgas jūras līča ūdeņos;

26.2.kanālos un caurtecēs, kas savieno ezerus ar upēm, ezerus un upes ar Baltijas jūru vai ar Rīgas jūras līci, kā arī ezerus savstarpēji.

27. No 1. marta līdz 30. aprīlimaizliegts makšķerēt ar ēsmas zivtiņu visās ūdenstilpēs, izņemot Baltijas jūras un Rīgas jūras līča ūdeņos.

28. Visu gadu aizliegta jebkura veida zivju ieguve:

28.1. jūrā ietekošo upju un kanālu grīvas rajonā:

28.1.1. jūras piekrastes ūdeņos Ventas grīvas rajonā – 2000 metru rādiusā no ietekas (izņemot makšķerēšana no jūras krasta tālāk par 100 metriem no ietekas), Daugavas, Salacas, Gaujas un Lielupes grīvas rajonā – 1000 metru rādiusā no ietekas, pārējo upju un kanālu ietekas rajonā – 200 metru rādiusā no ietekas, izņemot makšķerēšana no moliem jūras pusēvietās, kas ir atļautas publiskai pieejai;

[28.1](http://m.likumi.lv/doc.php?id=202643#p24.1).[2.](http://m.likumi.lv/doc.php?id=202643#p2) 200 metru posmā virzienā augšup pret straumi no līnijas, kas savieno upju un kanālu pretējo krastu vistālāk jūrā izvirzītos punktus, bet vietās, kur upju un kanālu grīvas rajonā ir izbūvēti moli, – iekšpusē starp moliem visā to garumā;

28.2. 100 metru posmā lejup pa straumi no aizsprostiem, slūžām, ūdenskritumiem un citām cilvēka darbības rezultātā radītām gultni aizsprostojošām ietaisēm;

28.3. no tiltiem un zem tiltu konstrukcijām;

28.4. ne tuvāk kā 50 metru attālumā no noteiktā kārtībā apzīmētiem rūpnieciskās zvejas rīkiem, zivkopības sprostiem un zivju ceļu konstrukcijām.

29. Makšķerēšanas papildu aizlieguma periodi vairākās ūdenstilpēs ir norādīti šo noteikumu 1. pielikumā.

**IV. Vēžošanastiesību izmantošanas nosacījumi**

30. Vēžošana iratļauta šo noteikumu [2. pielikumā](http://m.likumi.lv/doc.php?id=202643#piel3) noteiktajās ūdenstilpēs, kā arī citās ūdenstilpēs, kurās atbilstoši normatīvajiem aktiem par licencētās makšķerēšanas, vēžošanas un zemūdens medību kārtību ir ieviesta licencētā vēžošana.

31. Vēžot ir atļauts, ja šo noteikumu 3. pielikumā minēto sugu vēžus ķer ar rokām vai izmanto ne vairāk kā piecus krītiņus, ievērojot šādus nosacījumus:

31.1. vēžus ķer ar krītiņiem, kuru diametrs nepārsniedz 80 centimetru, sētas augstums – 15 centimetru un linuma acs izmērs – 20 milimetru. Krītiņa konstrukcijas shēma atbilst šo noteikumu [4. pielikumā](http://m.likumi.lv/doc.php?id=202643#piel4) dotajai;

31.2. katrs krītiņš ir aprīkots ar 3 x 7 centimetrus lielu plastikāta plāksni, uz kuras ar ūdensizturīgu marķieri norādītspersonas – krītiņa īpašnieka – vārds un uzvārds, kā arī makšķerēšanas kartes numurs (izņemot šo noteikumu 4. punktā minētajām personām). Marķējums ir skaidri salasāms, un tas atrodas virs ūdens vai ūdens virsmas līmenī.

32. Aizliegts ķert:

32.1. vēžus alās ar rokām un izdzīt tos no alām vai slēptuvēm;

32.2. platspīļu un šaurspīļu vēžus – no 1. oktobra līdz 30. jūnijam, kā arī vēžu mātītes ar redzamiem ikriem – visu gadu.

33. Vienai personai neatkarīgi no vēžošanas ilguma lomā atļauts paturēt:

33.1. platspīļu vēžus – tikai saskaņā ar licencētās vēžošanas nolikumu;

33.2. šaurspīļu vēžus, dzeloņvaigu vēžus un signālvēžus – ne vairāk kā 50 gabalu no katras sugas, ja vien attiecīgās ūdenstilpes licencētās vēžošanas nolikumā nav paredzēts lielāks konkrēto sugu ķeršanai atļautais vēžu skaits.

34. Lomā atļauts paturēt vēžus, kas atbilst šādam pieļaujamam garumam:

34.1. platspīļu vēzi un šaurspīļu vēzi – sākot ar 10 centimetriem;

34.2. dzeloņvaigu vēzi un signālvēzi – sākot ar astoņiem centimetriem.

35. Vēža garumu nosaka, mērot attālumu no pieres dzelkšņa (asa izauguma pirms acīm) līdz astesvidējās plāksnītes galam.

**V. Zemūdens medību tiesību izmantošanas nosacījumi**

36. Zemūdens medības ir atļautas Baltijas jūras un Rīgas jūras līča piekrastes ūdeņos un – ar īpašnieka atļauju – privātajos ezeros, kuros zvejas tiesības nepieder valstij, šo noteikumu 5. pielikumā minētajās ūdenstilpēs, kā arī citās ūdenstilpēs, kurās atbilstoši normatīvajiem aktiem par licencētās makšķerēšanas, vēžošanas un zemūdens medību kārtību ir ieviestas licencētāszemūdens medības.

37. Lietojot zemūdens medību rīkus, ievēro šādas prasības:

37.1. aizliegts izmantot akvalangu vai citu autonomu elpošanas aparātu;

37.2. atļauts izmantot tikai ar muskuļu spēku uzlādējamu harpūnšauteni, kuras harpūnas uzgaļa platums nepārsniedz 10 centimetru;

37.3. bērniem vecumā līdz 16 gadiem bez vecāku vai pieaugušo uzraudzības nav atļauts izmantot zemūdens medību rīkus;

37.4. aizliegts atrasties ar pielādētu harpūnšauteni krastā vai ūdenī tuvāk par 20 metriem no krasta līnijas publiskās atpūtas vietās, kā arī vietās, kur pulcējas daudz cilvēku (piemēram, peldvietā, ūdenssporta un kultūras pasākumu vietā), un tuvāk par 20 metriem no apzīmēto peldvietu un ūdenssporta vietu teritorijas;

37.5. zemūdens medību rīkus zivju medībām atļauts izmantot tikai tad, ja personaatrodas zemūdens;

37.6. persona sev piestiprina košas krāsas boju ar vismaz astoņus kilogramus lielu celtspēju (turpmāk – boja), lai norādītu personas atrašanās vietu ūdenī;

37.7. zemūdens medību rīkus aizliegts izmantot no saulrieta līdz saullēktam, ja vien boja nav aprīkota ar atstarojošiem elementiem un riņķa uguni – gaismas lukturi, kas novietots tā, lai gaisma būtu redzama 360 grādu lielā horizontālā lokā;

37.8. zemūdens medību laikā loma iegūšanai aizliegts izmantot jebkurus tīklus vai uztveramos tīklus, kā arī zivis un vēžus ķert ar rokām.

38. Personanomedītās zivis līdz zemūdens medību beigām uzglabā, nostiprinot tās pie bojas vai pie personasaprīkojuma jostas.

39. No 1. martalīdz 30. aprīlimzemūdens medības ir aizliegtas visās ūdenstilpēs, izņemot Baltijas jūras un Rīgas jūras līča piekrastes ūdeņos un licencēto zemūdens medību vietās.

40. Papildus šajos noteikumos noteiktajam, nodarbojoties ar zemūdens medībām, obligāti ir jāievēro arīšo noteikumu 18.–20., 24., 25. un 28. punktā, kā arī 1. pielikuma 6. un 7. punktā noteiktās prasības.

**VI. Personu atbildība** **par zivju resursiem nodarītajiem zaudējumiem**

41. Šo noteikumu pārkāpējam ir pienākums atlīdzināt zivju resursiem nodarīto zaudējumu saskaņā ar pamattaksi piedzenamās summas aprēķināšanai par zaudējumu, ko nodarījusi fiziskā persona Latvijas Republikas ūdeņos nelikumīgi iegūstot zivis, vēžus un citus ūdens bezmugurkaulniekus (6. pielikums).

4042. Lai pilnībā kompensētu zivju resursiem nodarītos zaudējumus, šo noteikumu [6. pielikumā](http://m.likumi.lv/doc.php?id=202643#piel2) minēto pamattaksi piemēro:

42.1. trīskāršā apmērā – par lomu, kas iegūts bez makšķerēšanas kartes un makšķerēšanas, vēžošanas vai zemūdens medību īpašās atļaujas (licences), kā arī tad, ja ir pārsniegts atļautais loma lielums un pieļaujamais to sugu zivju un vēžu garums, kuri nav minēti šo noteikumu 42.2.3. apakšpunktā;

42.2. pieckāršā apmērā:

42.2.1. par zivju un vēžu ieguvi aizliegtā laikā un vietā;

42.2.2. ja izmanto aizliegtus makšķerēšanas, vēžošanasvai zemūdens medību rīkus un paņēmienus, kā arī aizliegtus zivju un vēžu ieguves veidus;

42.2.3. ja pārsniedz atļauto loma lielumu un pieļaujamo garumu īpaši aizsargājamo ierobežoti izmantojamo sugu zivīm – alatām, lašiem, salatēm (meža vimbām), sīgām, taimiņiem, kā arī strauta forelēm;

42.2.4. par loma un zivju vai vēžu ieguves rīku slēpšanu;

42.2.5. ja makšķerēšanā, vēžošanā vai zemūdens medībās iegūtās zivis vai vēžus piedāvā tirgū, pārdod vai nodod citām personām labuma gūšanai.

**VII.** **Makšķerēšanas, vēžošanas un zemūdens medību pārvaldība unnoteikumu ievērošanas uzraudzība**

43. Zemkopības ministrija atbilstoši Zvejniecības likuma 16. pantā minētajām prasībām var noteikt makšķerēšanas, vēžošanas un zemūdens medību tiesību izmantošanu regulējošus pasākumus. Pieņemto lēmumu Zemkopības ministrija publicē oficiālajā izdevumā "Latvijas Vēstnesis" un ministrijas tīmekļa vietnē.

44. Pašvaldība ar saistošajiem noteikumiem ir tiesīga noteikt no šiem noteikumiem atšķirīgu makšķerēšanas, vēžošanas un zemūdens medību kārtību šādos gadījumos:

44.1. ja saskaņā ar normatīvajiem aktiem par licencētās makšķerēšanas, vēžošanas un zemūdens medību kārtību tās administratīvās teritorijas ūdeņos tiek ieviesta licencētā makšķerēšana, vēžošana vai zemūdens medības;

44.2. ja tās administratīvās teritorijas ūdeņos atkarībā no vietējiem apstākļiem ir nepieciešami papildu nosacījumi zivju un vēžu ieguvei, paredzot:

44.2.1. aizliegumu vai ierobežojumus makšķerēšanai diennakts tumšajā laikā;

44.2.2. tādu aizliegumu zemūdens medībām peldvietu un atpūtas vietu tuvumā, kurš pārsniedz šo noteikumu 38.4. apakšpunktā noteiktos ierobežojumus;

44.2.3. aizliegumu vai ierobežojumus makšķerēšanai, vēžošanai vai zemūdens medībām atsevišķās ūdeņu daļās, kas saskaņā ar institūta zinātniski pamatotu rekomendāciju ir nepieciešamas zivju vai vēžu resursu saaudzēšanas nolūkā;

44.2.4. šo noteikumu 25. punktā minētajām zivju sugāmnoteiktā ķeršanas aizlieguma laika pagarināšanu ne vairāk kā par 10 dienām pēc attiecīgas institūta zinātniski pamatotas rekomendācijas saņemšanas, ievērojot hidrometeoroloģiskos apstākļus konkrētajā kalendārajā gadā;

44.2.5. šo noteikumu 27. punktā minētā aizlieguma agrāku sākuma datumu makšķerēšanai ar ēsmas zivtiņu.

45. Atbilstoši šo noteikumu 44. punktam pieņemtos no šiem noteikumiem atšķirīgus pašvaldību saistošos noteikumus par nosacījumiem zivju un vēžu ieguves kārtībai tās administratīvajā teritorijā esošajos ūdeņos pašvaldība publicē oficiālajā izdevumā "Latvijas Vēstnesis", vietējā laikrakstā vai bezmaksas izdevumā un pašvaldības tīmekļa vietnē,nodrošina to pieejamību novada vai republikas pilsētas domes ēkā un pagasta vai pilsētu pārvaldēs, nozīmīgākajās publisko ūdeņu piekļuves vietās izvieto informatīvās zīmes**,** kā arī nosūta minētos noteikumus Zemkopības ministrijai, Valsts vides dienestam, institūtam un Dabas aizsardzības pārvaldei (ja noteikumi attiecas uz īpaši aizsargājamo dabas teritoriju ūdeņiem). Zemkopības ministrija no pašvaldībām saņemtos saistošos noteikumus ievieto ministrijas tīmekļa vietnē.

46. Institūts sagatavo zinātniski pamatotu rekomendāciju, kas nepieciešama šo noteikumu 43. punktā minētā Zemkopības ministrijas lēmuma un 44.2.3., 44.2.4. un 44.2.5. apakšpunktā minēto pašvaldības saistošo noteikumu pieņemšanai. Rekomendācijā institūts ietver informāciju par zivju resursu izmantošanu konkrētajā ūdenstilpē, esošā stāvokļa (situācijas) analīzi, kā arī secinājumus un ieteikumus par konkrēto makšķerēšanas, vēžošanas un zemūdens medību regulēšanas pasākumu, papildu aizliegumu vai ierobežojumu nepieciešamību un termiņiem.

47. Šo noteikumu un licencētās makšķerēšanas, vēžošanas vai zemūdens medību noteikumu ievērošanu uzrauga Zvejniecības likuma 18. pantā minētās institūcijas, un uzraudzībā piedalās arī šī likuma 20. pantā minētās personas.

**VIII. Noslēguma jautājums**

48. Atzīt par spēku zaudējušiem Ministru kabineta 2009. gada 22. decembra noteikumus Nr. 1498 "Makšķerēšanas noteikumi" (Latvijas Vēstnesis, 2009, 203. nr.; 2011, 62. nr.; 2012, 134. nr; 2013, 7., 159. nr.).

Ministru prezidente L. Straujuma

Zemkopības ministrs J. Dūklavs

08.06.2015. 11:18

3024

G. Ozoliņa

67095046, Gunta.Ozolina@zm.gov.lv